Diari Oficial de la Generalitat Valenciana


Sumari del DOGV 7314, del 10-07-2014 (2014/6300)

Informació pública de la delimitació parcial de la forest número 38 del catàleg d'utilitat pública de la província de València, denominada Sant Antoni, sítia al terme municipal de Llombai i propietat del seu ajuntament.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7314

Data del DOGV
:   10-07-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/6300


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la delimitació parcial de la forest número 38 del catàleg d'utilitat pública de la província de València, denominada Sant Antoni, sítia al terme municipal de Llombai i propietat del seu ajuntament. [2014/6300]  
Amb data 6 d'octubre de 2013, la consellera d'Infraestructures, Territori i Medi Ambient, va aprovar l'inici de l'expedient de delimitació parcial de la forest d'utilitat pública número V-38, denominada Sant Antoni, situada al terme municipal de Llombai, i que pertany al seu ajuntament.  
Amb data 4 de desembre de 2013, es va publicar en el Diari Oficial de la Comunitat Valenciana la informació pública de la delimitació parcial de la forest número 38, Sant Antoni, i les operacions de fitació van començar en data 1 de març 2014. Estes operacions van ser paralitzades per aparéixer nova documentació que ampliava la zona objecte de delimitació, i es va realitzar una nova informació pública de la delimitació parcial per als contigus i afectats per la dita ampliació.  
Esta direcció territorial, d'acord amb els articles 96 i 97 del Reglament de Forests, de 22 de febrer de 1962, ha acordat assenyalar la data de 27 d'octubre de 2014 per a la continuació de les operacions de fitació, que seran efectuades per l'instructor de l'expedient, l'enginyer forestal Francisco José Martínez García, i que començaran a l'Ajuntament de Llombai, a les 09.00 hores.  
Se citen els contigus i les persones que acrediten un interés legítim perquè assistisquen al mencionat acte.  
Els qui no assistisquen personalment o per mitjà de represent legal o voluntari a la pràctica de la fitació, no podran formular cap reclamació contra esta.  
Durant el termini de quaranta-cinc dies (45) naturals des de la publicació de l'anunci, les persones que es consideren amb dret a la propietat de terrenys en la dita forest, així com els contigus que desitgen acreditar qualsevol dret que estimen que els correspon, podran presentar els documents justificatius (certificats del registre de la propietat, escriptures públiques ?còpies simples- etc., compulsades) en este servici territorial, edifici Prop, carrer de Gregori Gea, 27, 5a planta, 46125 València, amb l'advertència que transcorregut el dit termini no s'hi admetrà cap altre, i que aquells que no els hagen presentat no podran formular cap reclamació sobre propietat en l'expedient de delimitació.  
  
Les persones interessades que van presentar la documentació en la primera informació pública no caldrà que tornen a presentar-la.  
Cosa que es fa pública perquè se'n prenga coneixement.  
  
València, 24 de juny de 2014.- El director territorial: Vicente Collado Capilla.